טרמיני (מטרו רומא)

**תחנת טרמיני** (באיטלקית: **Stazione Termini**) היא תחנת רכבת תחתית מרכזית במטרו של רומא. התחנה ממוקמת מתחת לכיכר צ'ינקווצ'נטו  ובצמוד למבנה תחנת הרכבת המרכזית רומא טרמיני. בנוסף, התחנה מהווה כנקודת המפגש וההחלפה בין קו A לקו B של הרכבת התחתית.

התחנה היא חלק מצומת תחבורתי אסטרטגי המקשר בין רשת הרכבות התחתיות, קווי החשמלית של רומא, קווי הרכבת הארציים והבינלאומיים, ומסוף אוטובוסים מרכזי בעיר.

## מבנה התחנה
התחנה ממוקמת ברובה מתחת לכיכר צ'ינקווצ'נטו, ובחיבור ישיר למבנה תחנת הרכבת רומא טרמיני. מאחר שהתחנה משמשת כנקודת החלפה חשובה במערך הרכבת התחתית של רומא, היא נחפרה למספר מפלסים תת-קרקעיים המאפשרים שירות מקביל של שני הקווים.

התחנה כוללת שלושה מפלסים עיקריים: קומת הכרטוס והמעברים, מפלס קו B ומפלס קו A. בסך הכל קיימות בתחנה 4 מסילות רכבת (שתיים לכל קו).

למתחם 6 כניסות, 2 מתוך תחנת הרכבת, 3 מוויה ג'ובאני ג'וליטי, ואחת מכיכר צ'ינקווצ'נטו. הכניסה מהכיכר מדלגת על קומת הכרטוס ומובילה ישירות אל קומת הרציפים של קו B, ושם מתבצע הכרטוס. ממפלס זה ניתן לעבור בחופשיות אל המפלס של קו A.

## היסטוריה
[ממוזער| תחנת מטרו טרמיני בבנייה [1940]]
התחנה תוכננה בשנות ה-30 על ידי הממשל הפאשיסטי כתחנה הסופית של מסילת E42 (שלעתיד תקרא קו B) במטרה מרכזית לחבר את תחנת הרכבת המתרחבת רומא-טרמיני לשכונת אאור (EUR) החדשה שהייתה אמורה להיות האתר של התערוכה העולמית של 1942.

עם פרוץ מלחמת העולם השנייה וכניסתה של איטליה למלחמה, העבודות על התחנה הושעו, והתערוכה העולמית בוטלה. במהלך המלחמה התחנה שימשה כמקלט בזמן התקפות אוויריות.העבודות התחדשו רק לאחר המלחמה ב-1947

התחנה נחנכה עם שאר קו B ב-9 בפברואר 1955 בנוכחות נשיא הרפובליקה לואיג'י אינאודי, ונפתחה לציבור הרחב ביום שלמחרת. עם פתיחה זו, הפכה טרמיני לאחת מתחנות המטרו הראשונות והחשובות במדינה, ושימשה כתחנת הקצה הצפונית של הקו עד להארכתו ב-1990.

בשנות ה-60 החלו תוכניות להרחבת הרשת המטרו, ביניהן קו רכבת תחתית חדש, שייפגש עם הקו הקיים בתחנת טרמיני. העבודות על הקו נמשכו זמן רב, וסבלו מעיקובים רבים, בגלל בעיות תנועה, פגיעה במבנים הסמוכים לתוואי הקו, וחציית נהר הטיבר.

לבסוף ב-16 בפברואר 1980 נחנך קו A, ואיתו המפלס החדש בתחנה. פתיחת קו זה הפכה את טרמיני לצומת החלפה מרכזי ברשת הרכבת התחתית של רומא.

בין השנים 2010 ל-2013 עברה תחנת המטרו טרמיני פרויקט שיפוץ, הרחבה ושדרוג מקיף, שנועד לפתור בעיות היסטוריות של עומס, בטיחות ונגישות. העבודות נמשכו שלוש שנים ועלותן הכוללת הסתכמה ב-63 מיליון אירו, מתוכם 44.6 מיליון אירו במימון עיריית רומא ו-18.4 מיליון אירו מתקציב המדינה.

במוקד הפרויקט עמדה בנייתה וחנוכתה של גלריית יציאה חדשה עבור קו A, אשר נחפר במקור לעומק רב יותר מקו B. מטרת הפרויקט הייתה לייעל את מעבר הנוסעים בין שני הקווים המצטלבים.

## החלפות
[שמאל|ממוזער|הרציף של [קו A של הרכבת התחתית של רומא|קו A]]
תחנת המטרו טרמיני מאפשרת לא רק להחליף בין קווי הרכבת התחתית, אלה גם עם כלי תחבורה נוספים. התחנה מחוברת לתחנת הרכבת רומא טרמיני ולכן מאפשרת החלפות עם רכבות הפרוורים ורכבות ארציות ובינלאומיות. בנוסף ליד התחנה פועלים גם קווי חשמלית, טרוליבוס ואוטובוס רבים.

החילופים האפשריים:
* 24x24 פיקסלים|Stazione ferroviaria קווי  28x28 פיקסלים 28x28 פיקסלים 28x28 פיקסלים 28x28 פיקסלים של רכבת הפרוורים של רומא  מתחנת רומא טרמיני
* 24x24 פיקסלים|Stazione ferroviaria קווי רכבת מתחנת רומא לציאלי 
* 24x24 פיקסלים|Fermata tram קו 5 וקו 14 של החשמלית של רומא מתחנת טרמיני
* 24x24 פיקסלים|Fermata filobus קו 90 של הטרוליבוס של רומא מתחנת טרמיני
* 24x24 פיקסלים|Fermata autobus תחנת אוטובוס של ATAC ו-Cotral הכוללת שאטלים לשדה התעופה
* 24x24 פיקסלים|Stazione taxi תחנת מוניות

## שירותים
תחנת קו A ממוקמת במפלס נמוך מזה של קו B ומחוברת אליו באמצעות מדרגות, דרגנועים ומעליות, לכן אין צורך לצאת מהתחנה על מנת לעבור מקו אחד למשנהו.
* 24x24 פיקסלים|Biglietteria a sportello משרד הכרטיסים בדלפק
* 24x24 פיקסלים|Biglietteria automatica מכונת כרטיסים אוטומטית
* 24x24 פיקסלים|Servizi igienici שירותים

## גלריה

קובץ:Termini (line A platform).jpg|טקסט=Il piano banchina della stazione A|מפלס הרציף של תחנה A
קובץ:2013-04-25 Roma Termini Metro B.jpg|רציף קו B
קובץ:Rome Metro - Line AB - Termini - Corridor 01.jpg|המסדרון בין הקווים השונים בתחנה
קובץ:Rome Metro - Line AB - Termini - Mezzanine 03.jpg|המסדרון מתחנת רומא טרמיני לרכבת התחתית

## קישורים חיצוניים

## הערות שוליים

קטגוריה:קאסטרו פרטוריו
קטגוריה:אסקווילינו
קטגוריה:רומא: תחנות רכבת תחתית